Chinese Christen Getuig Oor Marteling In Mobiele Breinspoelkamp - Joy! Digital
Chinese Christen Getuig Oor Marteling In Mobiele Breinspoelkamp
Christene in China kry uiters swaar in konsentrasiekampe waar hulle "gebreinspoel" en gedwing word om van hul geloof afstand te doen. Die kampe word voortdurend verskuif sodat hulle nie ontdek word nie, berig the Christian Post.
Li Yuese is in hegtenis geneem omdat hy 'n kerk in sy huis gelei het en het getuig oor sy tyd in die "breinspoelkamp".
Hy het bykans tien maande in die kamp deurgebring. Die pastoor sê hy was maande lank in 'n kamer sonder vensters of ventilasie opgesluit en het nie een keer die lig gesien nie. "Hulle dreig, intimideer en beledig jou. Die kampe word volgens hom bestuur deur lede van die Eenheidsparty (die Kommunisteparty van China) en was gewoonlik in burgerlike drag geklee. Die polisie sluit hulle oë vir wat aangaan," het Yuese gesê. "Jy moet saamstem met wat hulle van sê anders word dit as slegte gedrag beskou en sal jy in aanhouding bly en geslaan word."
Yuese verduidelik hoe die breinspoeling gewerk het. "Ons is in 'n kelder toegesluit. Ek weet nie wat die langste tydperk was wat ander daar toegesluit is nie, maar ek het minstens agt of nege maande daar deurgebring. Jy sien nooit die son nie en verloor alle besef van tyd. Ná 'n week wou ek eerder sterf as om in daardie situasie te bly. Ek het myself teen die mure gestamp om myself seer te maak."
Uiteindelik is die voorganger vrygelaat. Getuienisse van hom en ander Christene wat voorheen in die tronk was, gee ons 'n beter begrip van die situasie en vrees vir Christene in China.